อยากทราบว่าถ้าเป็นหนองใน แสบเวลาฉี่ สามารถกินยา clinda cab ได้ไหมคับ เม็ดสีชมพู
สวัสดีค่ะ โรคหนองในนั้นมีทั้งหนองในแท้และหนองในเทียม ซึ่งประมาณ 30% ของผู้ที่เป็นหนองในแท้มักติดหนองในเทียมร่วมด้วย ดังนั้นจึงมักให้การรักษาไปพร้อมกันการรักษาคือ คือ การฉีดยาปฏิชีวนะ ceftriaxone 250 มิลลิกรัม เข้ากล้าม 1 เข็ม ร่วมกับทานยา เช่น azithromycin 1 กรัม 1 ครั้ง หรือยาชนิดอื่นๆ เช่น doxycycline, tetracycline, erythromycin เป็นต้นดังนั้น หากยังไม่ได้รับการตรวจวินิจฉัยว่าใช่อาการของโรคหนองในหรือไม่ แนะนำให้ไปพบแพทย์เพื่อตรวจก่อนค่ะทั้งนี้ อาการของโรคหนองในแท้ จะเริ่มจากมีอาการปัสสาวะขัด แสบเวลาปัสสาวะ ต่อมาเริ่มมีมูกใสๆ ไหลซึมออกจากท่อปัสสาวะ ภายใน 12 ชั่วโมงต่อมา จะกลายเป็นหนองข้นสีเหลือง บางรายอาจมีถุงอัณฑะบวมได้ หรือมีการบวมแดงที่หนังหุ้มปลายองคชาตร่วมด้วยดังนั้น หากมีเฉพาะอาการแสบเวลาปัสสาวะ อาจไม่ใช่โรคหนองในแท้ แต่อาจเกิดจากการอักเสบขอท่อปัสสาวะหรือกระเพาะปัสสาวะก็ได้ ซึ่งการรักษาคือการทานยาปฏิชีวนะ เช่น norfloxacin เป็นต้น